Den omkring 6 mil lange tidligere Riksvei 2 mellom Kløfta og Kongsvinger planlegges ombygd til firefelts motorvei. Utbygging har vært diskutert i lang tid, og har i mange år vært parkert av vanskelige grunnforhold, bompengemotstand og lokaliseringsdiskursjoner i de respektive kommunestyrene i Ullensaker, Nes, Sør-Odal og Kongsvinger. Dagens vei er ulykkesbelastet og har varierende standard, fartsgrenser og trafikkmengder, stedvis med mange avkjørsler og bebyggelse kloss inntil veien.